એએમટીએસમાં હાલમાં ૧૩૦૦ કન્ડકટર કોન્ટ્રાકટ બેઝ પર કામ કરે છે. આ કોન્ટ્રાક્ટ બેઝ કન્ડકટરને દરરોજ લઘુતમ વેતન ધોરણ મુજબ રૂ.૩૦૩ ચૂકવાય છે. આ સીસી કન્ડકટરને કાયમી કરવા સહિતની માગણીના સંદર્ભમાં લડત ચલાવતા ગુજરાત મઝદૂર સભાના સચિવ અમરીશ પટેલ કહે છે ઇન્ડસ્ટ્રિયલ ટ્રિબ્યૂનલ દ્વારા આજે તમામ સીસી કન્ડકટર અને ડ્રાઇવરને દર મહિને રૂ.૪૦૦૦નો ઉચ્ચક વેતન વધારો મંજૂર કરાયો છે જે ગત ૧ જાન્યુઆરી ર૦૧૬ની અસરથી ચૂકવાશે. આ વચગાળાના ચુકાદાને આવકારવા આજે સવારે ૧૦.૩૦ વાગ્યે લાલ દરવાજા બસ ટર્મીનસ ખાતે ઉજવણી પણ કરાઇ હતી.